Ericu950/Stoicheia-meter-silver huggingface dataset:
ἤδη γοῦν ἐφάνησαν φλέβες ἀνομβροῦσαι ζέον ὕδωρ ἐν μέσοις πελάγεσιν , ἃς ἡ τοσαύτη τῶν ἐν κύκλῳ πελαγῶν ἀνάχυσις ἐξ αἰῶνος ἐπικλύζουσα οὐκ ἴσχυσε σβέσαι , ἀλλ οὐδ  ἐπὶ ποσὸν ἀνεῖναι  ·
καὶ πάλιν ὅτι ὁ ἀὴρ ἔχει φύσιν εἴκουσαν ἀντιπεριιστάμενος τοῖς σώμασιν , ὄργανον ὢν ζωῆς , ἀναπνοῆς , ὁράσεως , ἀκοῆς , τῶν ἄλλων αἰσθήσεων , πυκνότητας καὶ μανότητας κινήσεις τε καὶ ἠρεμίας ἐνδεχόμενος , τροπὰς καὶ μεταβολὰς παντοίας τρεπόμενός τε καὶ μεταβάλλων , χειμῶνας καὶ θέρη γεννῶν καὶ τὰς μετοπωρινὰς καὶ ἐαρινὰς ὥρας , ἐξ ὧν ὁ ἐνιαυτοῦ κύκλος πέφυκε περατοῦσθαι .
τούτων μὲν δὴ πάντων αἰσθανόμεθα , ὁ δ οὐρανὸς ἀκατάληπτον ἔχει τὴν φύσιν , οὐδὲν ἑαυτοῦ σαφὲς γνώρισμα πρὸς ἡμᾶς ἀποστείλας .
τί γὰρ ἂν εἴποιμεν ;
ὅτι πεπηγώς ἐστι κρύσταλλος , ὡς ἠξίωσάν τινες 0 ;
ἢ ὅτι πῦρ τὸ καθαρώτατον 0 1 ;
ἢ ὅτι πέμπτον κυκλοφορικὸν σῶμα , μηδενὸς τῶν τεττάρων στοιχείων μετέχον 0 1 ;
ἡ ἀπλανὴς καὶ ἐξωτάτω σφαῖρα πρὸς τὸ ἄνω βάθος ἔχει ἢ αὐτὸ μόνον ἐστὶν ἐπιφάνεια βάθους ἐρήμη , τοῖς ἐπιπέδοις σχήμασιν ἐοικυῖα ;
οἱ ἀστέρες πότερον γῆς εἰσιν ὄγκοι πυρὸς πλήρεις  ἄγκεα γὰρ καὶ νάπας καὶ μύδρους διαπύρους εἶπον αὐτοὺς εἶναί τινες , αὐτοὶ δεσμωτηρίου καὶ μύλωνος , ἐν οἷς τὰ τοιαῦτά ἐστιν ἐπὶ τιμωρίᾳ τῶν ἀσεβῶν , ὄντες ἐπάξιοι  ἢ συνεχὴς καί , ὡς εἶπέ τις , πυκνὴ ἁρμονία , πιλήματα ἀδιάλυτα αἰθέρος 0 ;
ἔμψυχοι δὲ καὶ νοεροὶ ἢ νοῦ καὶ ψυχῆς ἀμέτοχοι 0 ;
προαιρετικὰς δὲ ἢ κατηναγκασμένας αὐτὸ μόνον κινήσεις ἔχοντες 0 ;
σελήνη πότερον γνήσιον ἢ νόθον ἐπιφέρεται φέγγος ἡλιακαῖς ἐπιλαμπόμενον ἀκτῖσιν ἢ καθ αὑτὸ μὲν ἰδίᾳ τούτων οὐδέτερον , τὸ δ ἐξ ἀμφοῖν ὡς ἂν ἐξ οἰκείου καὶ ἀλλοτρίου πυρὸς κρᾶμα 0 1 2 ;
πάντα γὰρ ταῦτα καὶ τὰ τοιαῦτα τοῦ ἀρίστου τε καὶ τετάρτου τῶν ἐν κόσμῳ σώματος ὄντα , οὐρανοῦ , ἄδηλα καὶ ἀκατάληπτα , στοχασμοῖς καὶ εἰκασίαις , οὐ παγίῳ λόγῳ τῆς ἀληθείας , ἐφορμοῦντα ·
ὥστε κ ἂν ὀμόσαι τινὰ θαρρήσαντα , ὅτι θνητὸς οὐδεὶς πώποτε ἰσχύσει τούτων ἐναργῶς καταλαβεῖν οὐδέν .
ὅρκος διὰ τοῦτ ὠνομάσθη τὸ τέταρτον καὶ ξηρὸν φρέαρ , ἡ τοῦ τετάρτου τῶν ἐν τῷ κόσμῳ ζήτησις ἀτελεύτητος καὶ πάντῃ δυσεύρετος , οὐρανοῦ .
ἴδωμεν δέ , ὃν τρόπον καὶ τὸ ἐν ἡμῖν αὐτοῖς τέταρτον διαφερόντως καὶ κατ ἐξαίρετον λόγον ἀκατάληπτον εἶναι πέφυκεν .
οὐκοῦν τέτταρα τὰ ἀνωτάτω τῶν περὶ ἡμᾶς ἐστι , σῶμα , αἴσθησις , λόγος , νοῦς ·
τούτων μὲν δὴ τὰ τρία οὐ κατὰ πάσας ἄδηλα τὰς ἰδέας ἐστίν , ἀλλ ἔχει τινὰ δείγματα ἐν ἑαυτοῖς τοῦ καταλαμβάνεσθαι .
τί δ ἔσθ  ὅ φημι ;
ὅτι τὸ σῶμα καὶ τριχῇ διαστατὸν καὶ ἑξαχῇ κινητόν , ἴσμεν , διαστάσεις μὲν τρεῖς ἔχον , μῆκος , βάθος , πλάτος , κινήσεις δὲ τὰς διπλασίας ἕξ , τὴν ἄνω , τὴν κάτω , τὴν ἐπὶ δεξιά , τὴν ἐπὶ εὐώνυμα , τὴν πρόσω , τὴν εἰς τὸ κατόπιν 0 1 2 ·
ἀλλὰ καὶ ὅτι ψυχῆς ἐστιν ἀγγεῖον , οὐκ ἀγνοοῦμεν ·
ἀλλὰ καὶ ὅτι ἡβᾷ , φθίνει , γηράσκει , τελευτᾷ , διαλύεται , σαφῶς ἴσμεν .
καὶ πρὸς αἴσθησιν μέντοι γε οὐ παντάπασιν ἀμβλεῖς καὶ πηροὶ γεγόναμεν , ἀλλ ἔχομεν εἰπεῖν , ὅτι καὶ πενταχῇ σχίζεται καὶ ὄργανα ἑκάστης ἐστὶν ὑπὸ φύσεως δημιουργηθέντα οἰκεῖα , ὁράσεως μὲν ὀφθαλμοί , ἀκοῆς δὲ ὦτα , ῥῖνες δὲ ὀσφρήσεως καὶ τῶν ἄλλων τὰ οἷς ἐναρμόζεται , καὶ ὅτι ἄγγελοι διανοίας εἰσὶ διαγγέλλουσαι χρώματα , σχήματα , φωνάς , ἀτμῶν καὶ χυλῶν ἰδιότητας , συνόλως σώματα καὶ ὅσαι ποιότητες ἐν τούτοις , καὶ ὅτι δορυφόροι ψυχῆς εἰσιν , ὅσα ἂν ἴδωσιν ἢ ἀκούσωσι δηλοῦσαι κ ἂν εἴ τι βλαβερὸν ἔξωθεν ἐπίοι προορώμεναί τε καὶ φυλαττόμεναι , ὡς μὴ λάθρᾳ παρεισρευὲν αἴτιον ζημίας ἀνηκέστου τῇ δεσποίνῃ γένηται 0 1 2 .
καὶ φωνὴ δ οὐκ εἰσάπαν ἀποδιδράσκει τὴν ἡμετέραν κρίσιν , ἀλλ ἴσμεν ὅτι ἡ μὲν ὀξεῖα , ἡ δὲ βαρεῖα , καὶ ἡ μὲν ἐμμελὴς καὶ ἐναρμόνιος , ἡ δὲ ἀπῳδὸς καὶ λίαν ἀνάρμοστος , καὶ πάλιν ἡ μὲν μείζων , ἡ δὲ ἐλάττων 0 1 2 ·
διαφέρουσι καὶ ἄλλοις μυρίοις , γένεσι , χρώμασι , διαστήμασι , συνημμέναις τάσεσι καὶ διεζευγμέναις , ταῖς διὰ τεττάρων , ταῖς διὰ πέντε , ταῖς διὰ πασῶν συμφωνίαις .
καὶ μὲν δὲ καὶ τῆς ἐνάρθρου φωνῆς , ἣν μόνος ἐκ πάντων ζῴων ἔλαχεν ἄνθρωπος , ἔστιν ἃ γνωρίζομεν ·
οἷον ὅτι ἀπὸ διανοίας ἀναπέμπεται , ὅτι ἐν τῷ στόματι ἀρθροῦται , ὅτι ἡ γλῶσσα πλήττουσα τῇ τῆς φωνῆς τάσει τὸ ἔναρθρον ἐνσφραγίζεται καὶ λόγον , ἀλλ οὐ ψιλὴν αὐτὸ μόνον φωνὴν ἀργὴν καὶ ἀδιατύπωτον ἦχον ἀπεργάζεται , ὅτι κήρυκος ἢ ἑρμηνέως ἔχει τάξιν πρὸς τὸν ὑποβάλλοντα νοῦν 0 .
ἆρ οὖν καὶ τὸ τέταρτον τῶν ἐν ἡμῖν αὐτοῖς , ὁ ἡγεμὼν νοῦς , καταληπτός ἐστιν ;
τί γὰρ αὐτὸν οἰόμεθα κατὰ τὴν οὐσίαν εἶναι ;
πνεῦμα ἢ αἷμα ἢ σῶμα συνόλως  ἀλλ οὐ σῶμα , ἀσώματον δὲ λεκτέον  ἢ πέρας ἢ εἶδος ἢ ἀριθμὸν ἢ ἐνδελέχειαν ἢ ἁρμονίαν ἢ τί τῶν ὄντων 0 ;
γεννώμενον δ εὐθὺς ἢ ἔξωθεν εἰσκρίνεται ἢ ὑπὸ τοῦ περιέχοντος ἀέρος ἡ ἔνθερμος ἐν ἡμῖν φύσις οἷα σίδηρος ἐν χαλκέως πεπυρωμένος ὕδατι ψυχρῷ πρὸς τὸ κραταιότατον στομοῦται 0 1 ;
διότι καὶ παρὰ τὴν ψῦξιν ὠνομάσθαι ψυχὴ δοκεῖ .
τελευτώντων σβέννυται καὶ συμφθείρεται τοῖς σώμασιν ἢ πλεῖστον ἐπιβιοῖ χρόνον ἢ κατὰ τὸ παντελὲς ἄφθαρτόν ἐστι ;
ποῦ δ ἐμπεφώλευκεν ὁ νοῦς αὐτῷ ;
ἆρα οἶκον κεκλήρωται ;
οἱ μὲν γὰρ τὴν ἀκρόπολιν ἐν ἡμῖν ἀνιέρωσαν αὐτῷ κεφαλήν , περὶ ἣν καὶ αἱ αἰσθήσεις λοχῶσιν , εἰκὸς εἶναι νομίσαντες ἐγγὺς οἷα μεγάλου βασιλέως ἐφεδρεύειν τοὺς δορυφόρους 0 ·
οἱ δ  ὑπὸ καρδίας αὐτὸν ἀγαλματοφορεῖσθαι διανοηθέντες γνωσιμαχοῦσιν .
ἀεὶ δὴ τὸ τέταρτον ἀκατάληπτον , οὐρανὸς μὲν ἐν κόσμῳ παρὰ τὴν ἀέρος καὶ γῆς καὶ ὕδατος φύσιν , νοῦς δὲ ἐν ἀνθρώπῳ παρὰ σῶμα καὶ αἴσθησιν καὶ τὸν ἑρμηνέα λόγον 0 1 .
μήποτε μέντοι καὶ τὸ τέταρτον ἔτος „ ἅγιον καὶ αἰνετὸν “ ταύτης ἕνεκα τῆς αἰτίας ἐν ταῖς ἱεραῖς ἀναγραφαῖς δηλοῦται  Lev .
τὸ γὰρ ἐν τοῖς γεγονόσιν ἅγιον οὐρανὸς μέν ἐστιν ἐν κόσμῳ , καθ ὃν αἱ ἄφθαρτοι καὶ μακραίωνες φύσεις περιπολοῦσιν , ἐν ἀνθρώπῳ δὲ νοῦς , ἀπόσπασμα θεῖον ὤν , καὶ μάλιστα κατὰ Μωυσέα λέγοντα 0 ·
„ ἐνεφύσησεν εἰς τὸ πρόσωπον αὐτοῦ πνοὴν ζωῆς , καὶ ἐγένετο ὁ ἄνθρωπος εἰς ψυχὴν ζῶσαν “  Gen .
καὶ ἑκάτερον δὲ αἰνετὸν οὐκ ἀπὸ σκοποῦ μοι δοκεῖ προσειρῆσθαι ·
τὰ γὰρ δυνάμενα τοὺς ἐπαίνους καὶ ὕμνους καὶ εὐδαιμονισμοὺς ἐκτραγῳδεῖν τοῦ γεννήσαντος πατρὸς ταῦτ ἐστίν , οὐρανός τε καὶ νοῦς .
ἄνθρωπος μὲν γὰρ ἐξαιρέτου παρὰ τὰ ἄλλα ζῷα γέρως ἔλαχε , θεραπεύειν τὸ ὄν , ὁ δὲ οὐρανὸς ἀεὶ μελῳδεῖ , κατὰ τὰς κινήσεις τῶν ἐν ἑαυτῷ τὴν πάμμουσον ἁρμονίαν ἀποτελῶν ·
ἧς εἰ συνέβαινε τὴν ἠχὴν εἰς τὰς ἡμετέρας φθάνειν ἀκοάς , ἔρωτες ἂν ἀκάθεκτοι καὶ λελυττηκότες ἵμεροι καὶ ἄπαυστοι καὶ μανιώδεις ἐγίνοντο οἶστροι , ὡς καὶ τῶν ἀναγκαίων ἀπέχεσθαι τρεφομένους μηκέθ  ὡς θνητοὶ σιτίοις καὶ ποτοῖς διὰ φάρυγγος , ἀλλ ὡς οἱ μέλλοντες ἀπαθανατίζεσθαι δι  ὤτων μουσικῆς τελείας ἐνθέοις ᾠδαῖς 0 1 ·
ὧν ἀκροατὴν Μωυσῆν ἀσώματον γενόμενον λόγος ἔχει τεσσαράκοντα ἡμέρας καὶ τὰς ἴσας νύκτας μή τε ἄρτου μή τε ὕδατος ψαῦσαι τὸ παράπαν  Exod .
ὁ τοίνυν οὐρανός , τὸ μουσικῆς ἀρχέτυπον ὄργανον , ἄκρως ἡρμόσθαι δοκεῖ δι οὐδὲν ἕτερον ἢ ἵνα οἱ ἐπὶ τιμῇ τοῦ τῶν ὅλων πατρὸς ᾀδόμενοι ὕμνοι μουσικῶς ἐπιψάλλωνται .
καὶ τὴν ἀρετὴν μέντοι Λείαν ἀκούομεν ἐπὶ τῆς τοῦ τετάρτου γενέσεως υἱοῦ μηκέτι τίκτειν δυναμένην , ἀλλ ἐπέχουσαν ἢ ἐπεχομένην τὰς γονάς ·
εὕρισκε γάρ , οἶμαι , πᾶσαν τὴν γένεσιν ἐξ αὐτῆς ξηράν τε καὶ στεῖραν , ἡνίκα Ἰούδαν , τὴν ἐξομολόγησιν , τὸν τέλειον καρπόν , ἤνθησε .
διαφέρει δ οὐδὲν τὸ λέγειν " ἵστασθαι τίκτουσαν ”  Gen .
29 , 35  τοῦ μὴ εὑρίσκειν ἐν τῷ τετάρτῳ φρέατι τοὺς παῖδας Ἰσαὰκ ὕδωρ  Gen 0 .
26 , 32  , ἐπειδήπερ ἐξ ἑκατέρου τῶν συμβόλων ἐμφαίνεται τὸ πάντα διψῆν θεοῦ , παρ ὃν αἱ γενέσεις καὶ τροφαὶ τοῖς γεγονόσιν ἄρδονται .
μικροπολῖται μὲν οὖν τινες ἴσως ὑπολήψονται περὶ φρεάτων διορυχῆς τὸν τοσοῦτον εἶναι λόγον τῷ νομοθέτῃ , οἱ δὲ δὴ μείζονι ἐγγραφέντες πατρίδι , τῷδε τῷ κόσμῳ , τελειοτέρων φρονημάτων ὄντες , εἴσονται σαφῶς , ὅτι περὶ τεττάρων ἐστίν , οὐ φρεάτων , ἀλλὰ τῶν τοῦ παντὸς μερῶν ἡ ζήτησις τοῖς ὁρατικοῖς καὶ φιλοθεάμοσι , γῆς , ὕδατος , ἀέρος , οὐρανοῦ .
ὧν ἕκαστον ἐπινοίαις εἰς ἄκρον πεποιημέναις διεξελθόντες ἐν μὲν τοῖς τρισὶν εὗρόν τινα καταληπτά  διὸ καὶ τρία ὀνόματα ἐπεφήμισαν τοῖς εὑρεθεῖσιν , ἀδικίαν , ἔχθραν , εὐρυχωρίαν  Gen .
22   , ἐν δὲ τῷ τετάρτῳ τὸ παράπαν οὐδέν , οὐρανῷ , καθάπερ ὀλίγῳ πρότερον ἐδηλώσαμεν 0 ·
τὸ γὰρ τέταρτον φρέαρ ἄνυδρον καὶ ξηρὸν εὑρίσκεται καὶ ὅρκος διὰ τὴν εἰρημένην αἰτίαν προσαγορεύεται .
τὰ δὲ ἑπόμενα ζητήσωμεν ἐρευνῶντες , τίς ἡ Χαρρὰν καὶ διὰ τί ὁ ἀπὸ τοῦ φρέατος ἐξελθὼν εἰς αὐτὴν ἔρχεται  Gen .
ἔστι τοίνυν , ὡς ἔμοιγε φαίνεται , Χαρρὰν μητρόπολίς τις αἰσθήσεων .
ἑρμηνεύεται γὰρ τοτὲ μὲν ὀρυκτή , τοτὲ δὲ τρῶγλαι , δι ἀμφοτέρων τῶν ὀνομάτων ἑνὸς δηλουμένου πράγματος .
τὸ γὰρ σῶμα ἡμῶν εἰς τὰ τῶν αἰσθήσεων ὄργανα τρόπον τινὰ ἐξορώρυκται , καὶ γέγονεν ἕκαστον τῶν ὀργάνων ἑκάστης ὀπή τις αἰσθήσεως , ἐν ᾗ πέφυκε φωλεύειν 0 .
ὅταν οὖν τις ἀπὸ τοῦ φρέατος , ὃ καλεῖται ὅρκος , ὥσπερ ἀπὸ λιμένος ἐξαναχθῇ , παραγίνεται εὐθὺς εἰς Χαρρὰν ἀναγκαίως 0 ·
τὸν γὰρ ἀποδημίαν στελλόμενον ἀπὸ τοῦ ἀρίστου καὶ ἀπειρομεγέθους ἐπιστήμης χωρίου κατ  ἀναγκαῖον αἰσθήσεις ἄνευ ξεναγῶν ὑποδέχονται .
κινεῖται γὰρ ἡμῶν ἡ ψυχὴ πολλάκις μὲν ἐφ ἑαυτῆς , ὅλον τὸν σωματικὸν ὄγκον ἐκδῦσα καὶ τὸν τῶν αἰσθήσεων ὄχλον ἀποδρᾶσα , πολλάκις δὲ καὶ ταῦτα ἐπαμπισχομένη .
τὴν μὲν οὖν γυμνὴν κίνησιν αὐτῆς τὰ νοήσει μόνῃ καταληπτὰ ἔλαχε , τὴν δὲ μετὰ σώματος τὰ αἰσθητά 0 1 .
εἴ τις οὖν ὁμιλεῖν εἰσάπαν ἀδυνατεῖ διανοίᾳ μόνῃ , δευτέραν καταφυγὴν αἴσθησιν εὑρίσκεται , καὶ ὅστις ἂν σφαλῇ τῶν νοητῶν , αὐτίκα πρὸς τὰ αἰσθητὰ κατασύρεται ·
δεύτερος γὰρ ἀεὶ πλοῦς ὁ πρὸς αἴσθησιν τοῖς μὴ δυνηθεῖσι πρὸς τὸν ἡγεμόνα νοῦν εὐπλοῆσαι 0 .
καλὸν δὲ κ ἀν τούτῳ γενομένους μὴ καταγηράσαι καὶ διαιωνίσαι , ἀλλ ὡς ἐν ξένῃ διατρίβοντας παροίκων τρόπον ἀεὶ μετανάστασιν ζητεῖν καὶ ἐπάνοδον εἰς τὴν πατρῴαν γῆν 0 .
λάβαν μὲν γὰρ οὐκ εἶδος , οὐ γένος , οὐκ ἰδέαν , οὐκ ἐννόημα , οὐκ ἄλλο τῶν νοήσει μόνῃ καταλαμβανομένων οὐδὲν ἁπλῶς εἰδώς , ἠρτημένος δὲ τῶν ἐμφανῶν , ἅπερ εἰς ὄψεις καὶ ἀκοὰς καὶ τὰς συγγενεῖς δυνάμεις ἔρχεται , πατρίδος ἠξίωται Χαρράν , ἣν ὡς ξένην ὁ φιλάρετος Ἰακὼβ πρὸς ὀλίγον οἰκεῖ χρόνον , τῆς οἴκαδε ἐπανόδου διαμεμνημένος .
φησὶ γοῦν ἡ μήτηρ , ἡ ὑπομονή , Ῥεβέκκα πρὸς αὐτόν ·
„ ἀναστὰς ἀπόδραθι πρὸς Λάβαν τὸν ἀδελφόν μου εἰς Χαρράν , καὶ οἴκησον μετ αὐτοῦ ἡμέρας τινάς “  Gen .
ἆρα οὖν κατανοεῖς , ὅτι οὐχ ὑπομένει ὁ ἀσκητὴς ἐν τῇ χώρᾳ τῶν αἰσθήσεων καταβιῶναι , ἀλλ ἡμέρας ὀλίγας καὶ βραχύν τινα χρόνον διὰ τὰς τοῦ συνδέτου σώματος ἀνάγκας , ὁ δὲ μακρὸς αἰὼν αὐτῷ καὶ βίος ἐν τῇ νοητῇ πόλει ταμιεύεται ;
παρό μοι δοκεῖ καὶ ὁ πάππος αὐτοῦ τῆς ἐπιστήμης , Ἀβραὰμ ὄνομα , μὴ πολὺν χρόνον ὑπομεῖναι τῇ Χαρρὰν ἐνδιατρῖψαι .
λέγεται γὰρ ὅτι „ Ἀβραὰμ ἦν ἐτῶν ἑβδομήκοντα πέντε , ὅτε ἐξῆλθεν ἐκ Χαρράν “  Gen .
12 , 4  , καίτοι τοῦ πατρὸς αὐτοῦ Θάρρα , ὃς ἑρμηνεύεται κατασκοπὴ ὀσμῆς , μέχρι τελευτῆς ἐν αὐτῇ βιώσαντος 0 .
ῥητῶς γοῦν ἐν ταῖς ἱεραῖς ἀναγραφαῖς δηλοῦται , ὅτι „ ἀπέθανε Θάρρα ἐν Χαρράν “  Gen .
κατάσκοπος γὰρ ἦν ἀρετῆς , οὐ πολίτης , καὶ ὀσμαῖς ἀλλ οὐ τροφῶν ἀπολαύσεσιν ἐχρῆτο , μήπω ἱκανὸς ὢν ἐμπίπλασθαι φρονήσεως , ἀλλὰ μη δὲ γεύεσθαι , τοῦτο δ αὐτὸ μόνον ὀσφραίνεσθαι .
καθάπερ γὰρ τοὺς θηρατικοὺς τῶν σκυλάκων λόγος ἔχει καὶ τὰ πορρωτάτω τῶν θηρίων πτώματα ῥινηλατοῦντας ἀνευρίσκειν ἠκονημένους ὑπὸ φύσεως διαφερόντως τὴν περὶ τὰς ὀσμὰς αἴσθησιν , τὸν αὐτὸν τρόπον τὴν ἀπὸ δικαιοσύνης καὶ τῆς ἄλλης ἀρετῆς ἀναδιδομένην ἡδεῖαν αὔραν ὁ παιδείας ἐραστὴς ἰχνηλατεῖ καὶ ποθεῖ μὲν ἐκείναις ἐντυχεῖν , ἐξ ὧν ἀναδίδοται τὸ θαυμασιώτατον γάνωμα τοῦτο , μὴ δυνάμενος δ  ἐν κύκλῳ κενὴν περιάγει τὴν κεφαλήν , ὀσφραινόμενος αὐτὸ μόνον κ αλοκἀγαθίας καὶ σιτίων ἱερωτάτης κνίσσης ·
οὐ γὰρ ἀρνεῖται λίχνος ἐπιστήμης καὶ φρονήσεως εἶναι .
μακάριοι μὲν οὖν οἷς ἐξεγένετο τῶν σοφίας φίλτρων ἀπόνασθαι καὶ τῶν θεωρημάτων καὶ δογμάτων αὐτῆς ἑστιαθῆναι καὶ ἐνευφρανθεῖσιν ἔτι διψῆν , ἄπληστον καὶ ἀκόρεστον ἐπιφερομένοις ἵμερον ἐπιστήμης 0 .
δεύτερα δ οἴσονται , οἷς ἀπολαῦσαι μὲν οὐκ ἐξεγένετο τῆς ἱερᾶς τραπέζης , κνισσοῦν δὲ τὰς ἑαυτῶν ψυχάς ·
αὔραις γὰρ ἀρετῆς οὗτοι ζωπυρηθήσονται , καθάπερ τῶν καμνόντων οἱ παρειμένοι διὰ τὸ μὴ δύνασθαι τροφῇ χρῆσθαι τὰς εἰς ἀνάληψιν προσφέρονται ὀσμάς , ἃς ἰατρῶν παῖδες λιποθυμίας ἄκη σωτήρια προευτρεπίζονται .
καταλιπὼν μέντοι τὴν Χαλδαίαν γῆν εἰς Χαρρὰν λέγεται μετανίστασθαι Θάρρα , τόν τε υἱὸν Ἀβραὰμ καὶ τοὺς ὁμογνίους τῆς οἰκίας ἐπαγόμενος , οὐχ ἵν ὡς παρὰ συγγραφέως ἱστορικοῦ μάθωμεν , ὅτι μετανάσται τινὲς ἐγένοντο , τὴν μὲν πατρῴαν γῆν καταλιπόντες , τὴν δὲ ξένην ὡς πατρίδα οἰκήσαντες , ἀλλ ὑπὲρ τοῦ μάθημα βιωφελέστατον καὶ ἁρμόττον ἀνθρώπῳ μὴ ἀμεληθῆναι 0 .
τί δὲ τοῦτό ἐστι ;
χαλδαῖοι μὲν ἀστρονομοῦσιν , οἱ δὲ τῆς Χαρρὰν πολῖται περὶ τὸν τῶν αἰσθήσεων τόπον πραγματεύονται .
φησὶν οὖν ὁ ἱερὸς λόγος τῷ κατασκόπῳ τῶν τῆς φύσεως πραγμάτων ·
τί περὶ ἡλίου ζητεῖς , εἰ ποδιαῖός ἐστιν , εἰ τῆς γῆς μείζων ἁπάσης , εἰ πολλαπλάσιος αὐτῆς 0 1 2 ;
τί δὲ περὶ φωτισμῶν σελήνης , εἰ νόθον ἔχει φέγγος , εἰ γνησίῳ μόνῳ χρῆται 0 ;
τί δὲ περὶ τῆς τῶν ἄλλων ἀστέρων φύσεως ἢ περιφορᾶς ἢ συμπαθείας πρός τε ἀλλήλους καὶ τἀπίγεια 0 ;
τί δὲ βαίνων ἐπὶ γῆς ὑπὲρ νεφέλας πηδᾷς ;
τί δ ἅπτεσθαι τῶν ἐν αἰθέρι φῂς δύνασθαι προσερριζωμένος χέρσῳ ;
τί δὲ περὶ τῶν ἀτεκμάρτων τεκμαίρεσθαι τολμᾷς 0 ;
τί δὲ πολυπραγμονεῖς ἃ μή σε δεῖ , τὰ μετέωρα ;
τί δὲ τὴν ἐν τοῖς μαθήμασιν εὑρεσιλογίαν ἄχρις οὐρανοῦ τείνεις ;
τί δ  ἀστρονομεῖς μετεωρολεσχῶν ;
μὴ τὰ ὑπὲρ σὲ καὶ ἄνω , ὦ οὗτος , ἀλλὰ τὰ ἐγγὺς σαυτοῦ κατανόησον , μᾶλλον δὲ σαυτὸν ἀκολακεύτως ἐρεύνησον .
πῶς οὖν ἐρευνήσεις ;
ἴθι νοερῶς εἰς Χαρρὰν τὴν ὀρυκτήν , τὰς τρώγλας καὶ ὀπὰς τοῦ σώματος , καὶ ἐπίσκεψαι ὀφθαλμούς , ὦτα , ῥῖνας , τὰ ἄλλα ὅσα καὶ αἰσθήσεως ὄργανα , καὶ φιλοσόφησον ἀναγκαιοτάτην καὶ πρεπωδεστάτην φιλοσοφίαν ἀνθρώπῳ , ζητῶν , τί ὅρασις , τί ἀκοή , τί γεῦσις , τί ὄσφρησις , τί ἁφή , τί καὶ συνόλως αἴσθησις 0 1 2 ·
κ ἄπειτα τί τὸ ὁρᾶν καὶ πῶς ὁρᾷς , τί τὸ ἀκούειν καὶ πῶς ἀκούεις , τί τὸ ὀσφραίνεσθαι ἢ γεύεσθαι ἢ ἅπτεσθαι καὶ πῶς ἕκαστον αὐτῶν εἴωθε γίγνεσθαι 0 .
πρὶν δὲ τὸν ἴδιον οἶκον καλῶς ἐπεσκέφθαι , τὸν τοῦ παντὸς ἐξετάζειν οὐχ ὑπερβολὴ μανίας 0 ;
καὶ οὔπω σοι μεῖζον ἐπίταγμα ἐπιτάττω , τὴν σαυτοῦ ψυχὴν ἰδεῖν καὶ τὸν νοῦν , ἐφ ᾧ μέγα φρονεῖς ·
καταλαβεῖν γὰρ αὐτὸν οὔποτε δυνήσῃ .
ἀνάβαινε νῦν εἰς οὐρανὸν καὶ καταλαζονεύου περὶ τῶν ἐκεῖ , μήπω δεδυνημένος γνῶναι κατὰ τὸ ποιητικὸν γράμμα ὅττί τοι ἐν μεγάροισι κακόν τ ἀγαθόν τε τέτυκται , καταγαγὼν δ ἀπ  οὐρανοῦ τὸν κατάσκοπον καὶ ἀντισπάσας ἀπὸ τῆς ἐκεῖ ζητήσεως γνῶθι σαυτόν , εἶτα καὶ τοῦτ ἐπιμελῶς ἐκπόνησον , ἵνα τῆς ἀνθρωπίνης εὐδαιμονίας ἐπιλάχῃς .
τὸν τρόπον τοῦτον Θάρρα μὲν Ἑβραῖοι , Σωκράτην δὲ Ἕλληνες ὀνομάζουσι 0 ·
καὶ γὰρ ἐκεῖνον ἐγγηράσαι φασὶν τῇ περὶ τοῦ γνῶθι σαυτὸν ἀκριβεστάτῃ σκέψει , μηδὲν ἔξω τῶν καθ  ἑαυτὸν φιλοσοφοῦντα .
ἀλλ ὁ μὲν ἄνθρωπος ἦν , Θάρρα δ αὐτὸς ὁ λόγος ὁ περὶ τοῦ γνῶναί τινα ἑαυτὸν προκείμενος οἷα δένδρον εὐερνέστατον , ἵν  ἔχοιεν εὐμαρῶς οἱ φιλάρετοι τὸν περὶ ἠθοποιίαν δρεπόμενοι καρπὸν σωτηρίου καὶ ἡδίστης ἐμπίπλασθαι τροφῆς 0 .
τοιοῦτοι μὲν ἡμῖν οἱ φρονήσεως κατάσκοποι , τῶν δὲ ἀθλητῶν καὶ ἀγωνιστῶν αὐτῆς αἱ φύσεις τελειότεραι 0 1 ·
δικαιοῦσι γὰρ οὗτοι τὸν περὶ τῶν αἰσθήσεων σύμπαντα λόγον ἀκριβῶς καταμαθόντες ἐπί τι μεῖζον ἕτερον χωρεῖν θεώρημα , καταλιπόντες τὰς αἰσθήσεως ὀπάς , αἳ Χαρρὰν ὀνομάζονται .
τούτων ἐστὶν ὁ ἐπιδόσεις καὶ βελτιώσεις πρὸς ἐπιστήμης ἄκρας ἀνάληψιν ἐσχηκὼς Ἀβραάμ ·
ὅτε γὰρ μάλιστα ἔγνω , τότε μάλιστα ἀπέγνω ἑαυτόν , ἵνα τοῦ πρὸς ἀλήθειαν ὄντος εἰς ἀκριβῆ γνῶσιν ἔλθῃ .
ὁ λίαν καταλαβὼν ἑαυτὸν λίαν ἀπέγνωκε τὴν ἐν πᾶσι τοῦ γενητοῦ σαφῶς προλαβὼν οὐδένειαν , ὁ δ ἀπογνοὺς ἑαυτὸν γινώσκει τὸν ὄντα .
τίς μὲν οὖν ἐστιν ἡ Χαρρὰν καὶ διὰ τί ὁ ἀπολείπων τὸ τοῦ ὅρκου φρέαρ εἰς αὐτὴν ἔρχεται , δεδήλωται .
σκεπτέον δὲ τὸ τρίτον καὶ ἀκόλουθον , τίς ὁ τόπος , ᾧ ὑπαντᾷ 0 ·
λέγεται γάρ , ὅτι „ ἀπήντησε τόπῳ “  Gen .
τριχῶς δὲ ἐπινοεῖται τόπος , ἅπαξ μὲν χώρα ὑπὸ σώματος πεπληρωμένη , κατὰ δεύτερον δὲ τρόπον ὁ θεῖος λόγος , ὃν ἐκπεπλήρωκεν ὅλον δι ὅλων ἀσωμάτοις δυνάμεσιν αὐτὸς ὁ θεός 0 .
„ εἶδον “ γάρ φησι „ τὸν τόπον οὗ εἱστήκει ὁ θεὸς τοῦ Ἰσραήλ “  Exod .
24 , 10  , ἐν ᾧ μόνῳ καὶ ἱερουργεῖν ἐφῆκεν ἀλλαχόθι κωλύσας ·
διείρηται γὰρ ἀναβαίνειν εἰς τὸν τόπον , ὃν ἂν ἐκλέξηται κύριος ὁ θεός , κ ἀκεῖ θύειν τὰ ὁλοκαυτώματα καὶ τὰ σωτήρια καὶ τὰς ἄλλας ἀμώμους θυσίας ἀνάγειν  Deut .
κατὰ δὲ τρίτον σημαινόμενον αὐτὸς ὁ θεὸς καλεῖται τόπος τῷ περιέχειν μὲν τὰ ὅλα , περιέχεσθαι δὲ πρὸς μηδενὸς ἁπλῶς , καὶ τῷ καταφυγὴν τῶν συμπάντων αὐτὸν εἶναι , καὶ ἐπειδήπερ αὐτός ἐστι χώρα ἑαυτοῦ , κεχωρηκὼς ἑαυτὸν καὶ ἐμφερόμενος μόνῳ ἑαυτῷ .
ἐγὼ μὲν οὖν οὔκ εἰμι τόπος , ἀλλ ἐν τόπῳ , καὶ ἕκαστον τῶν ὄντων ὁμοίως 0 ·
τὸ γὰρ περιεχόμενον διαφέρει τοῦ περιέχοντος , τὸ δὲ θεῖον ὑπ οὐδενὸς περιεχόμενον ἀναγκαίως ἐστὶν αὐτὸ τόπος ἑαυτοῦ .
μαρτυρεῖ δέ μοι λόγιον τὸ χρησθὲν ἐπὶ Ἀβραὰμ τόδε ·
„ ἦλθεν εἰς τὸν τόπον ὃν εἶπεν αὐτῷ ὁ θεός ·
καὶ ἀναβλέψας τοῖς ὀφθαλμοῖς εἶδε τὸν τόπον μακρόθεν “  Gen .
ὁ ἐλθὼν εἰς τὸν τόπον , εἰπέ μοι , μακρόθεν αὐτὸν εἶδεν ;
ἀλλὰ μήποτε δυεῖν πραγμάτων ἐστὶν ὁμωνυμία διαφερόντων , ὧν τὸ μὲν ἕτερον θεῖός ἐστι λόγος , τὸ δὲ ἕτερον ὁ πρὸ τοῦ λόγου θεός 0 1 .
ὁ δὴ ξεναγηθεὶς ὑπὸ σοφίας εἰς τὸν πρότερον ἀφικνεῖται τόπον , εὑράμενος τῆς ἀρεσκείας κεφαλὴν καὶ τέλος τὸν θεῖον λόγον , ἐν ᾧ γενόμενος οὐ φθάνει πρὸς τὸν κατὰ τὸ εἶναι θεὸν ἐλθεῖν , ἀλλ αὐτὸν ὁρᾷ μακρόθεν ·
μᾶλλον δὲ οὐ δὲ πόρρωθεν αὐτὸν ἐκεῖνον θεωρεῖν ἱκανός ἐστιν , ἀλλὰ τὸ μακρὰν τὸν θεὸν εἶναι πάσης γενέσεως αὐτὸ μόνον ὁρᾷ καὶ τὸ πορρωτάτω τὴν κατάληψιν αὐτοῦ πάσης ἀνθρωπίνης διανοίας διῳκίσθαι .
μήποτε μέντοι γε οὐ δὲ τόπον νῦν ἀλληγορῶν ἐπὶ τοῦ αἰτίου παρείληφεν , ἀλλ ἔστι τὸ δηλούμενον τοιοῦτον ·
„ ἦλθεν εἰς τὸν τόπον , καὶ ἀναβλέψας τοῖς ὀφθαλμοῖς εἶδεν “ αὐτὸν τὸν τόπον , εἰς ὃν ἦλθε , μακρὰν ὄντα τοῦ ἀκατονομάστου καὶ ἀρρήτου καὶ κατὰ πάσας ἰδέας ἀκαταλήπτου θεοῦ .
τούτων προδιωρισμένων , ὅταν εἰς Χαρράν , τὴν αἴσθησιν , ἔλθῃ ὁ ἀσκητής , „ ὑπαντᾷ τόπῳ “  Gen 0 .
28 , 11  , οὔ τε τῷ ἐκπεπληρωμένῳ ὑπὸ σώματος θνητοῦ  μετέχουσι γὰρ αὐτοῦ πάντες οἱ γηγενεῖς ἐκπεπληρωκότες χώραν καὶ τόπον τινὰ κατὰ τ ἀναγκαῖον ἐπέχοντες  οὔ τε τῷ τρίτῳ καὶ ἀρίστῳ , οὗ μόλις ἔννοιαν λαβεῖν ἦν ἂν ἐπὶ τοῦ φρέατος ποιούμενον τὰς διατριβάς , ὃ προσηγορεύετο ὅρκος , ᾧ τὸ αὐτομαθὲς γένος , Ἰσαάκ , ἐνδιαιτᾶται μηδέποτε τῆς πρὸς θεὸν πίστεως καὶ ἀφανοῦς ὑπολήψεως ἀφιστάμενον , ἀλλὰ τῷ μέσῳ λόγῳ θείῳ , τὰ ἄριστα ὑφηγουμένῳ καὶ ὅσα πρόσφορα τοῖς καιροῖς ἀναδιδάσκοντι .
οὐ γὰρ ἀξιῶν ὁ θεὸς εἰς αἴσθησιν ἔρχεσθαι τοὺς ἑαυτοῦ λόγους ἐπικουρίας ἕνεκα τῶν φιλαρέτων ἀποστέλλει ·
οἱ δ ἰατρεύουσι καὶ ἐκνοσηλεύουσι τὰ ψυχῆς ἀρρωστήματα , παραινέσεις ἱερὰς ὥσπερ νόμους ἀκινήτους τιθέντες καὶ ἐπὶ τὰ τούτων γυμνάσια καλοῦντες καὶ τρόπον ἀλειπτῶν ἰσχὺν καὶ δύναμιν καὶ ῥώμην ἀνανταγώνιστον ἐμφύοντες 0 .
δεόντως οὖν εἰς αἴσθησιν ἐλθὼν οὐκέτι θεῷ , λόγῳ δ ὑπαντᾷ θεοῦ , καθὰ καὶ ὁ πάππος αὐτοῦ τῆς σοφίας Ἀβραάμ 0 1 .
„ ἀπῆλθε κύριος , ὡς ἐπαύσατο λαλῶν τῷ Ἀβραάμ , καὶ Ἀβραὰμ ἀπέστρεψεν εἰς τὸν τόπον αὐτοῦ “  Gen .
δι  οὗ συνάγεται τὸ λόγοις τοιούτοις ἐντυγχάνειν ἱεροῖς , ὧν ὁ πρὸ τῶν ὅλων θεὸς ἀπήλλακται , μηκέτι τὰς ἀφ αὑτοῦ τείνων φαντασίας , ἀλλὰ τὰς ἀπὸ τῶν μεθ αὑτὸν δυνάμεων .
ὑπερφυέστατα δ ἔχει τὸ μὴ φάναι ἐλθεῖν εἰς τὸν τόπον , ἀλλ ἀπαντῆσαι τόπῳ ·
ἑκούσιον μὲν γὰρ τὸ ἔρχεσθαι , τὸ δ ἀπαντᾶν πολλάκις ἀκούσιον , ἵν ἐξαπιναίως ὁ θεῖος λόγος ἐπιφαινόμενος ἀπροσδόκητον χαρὰν ἐλπίδος μείζονα ἐρήμῃ ψυχῇ συνοδοιπορεῖν μέλλων προτείνῃ 0 1 .
καὶ γὰρ Μωυσῆς „ ἐξάγει τὸν λαὸν εἰς τὴν συνάντησιν τοῦ θεοῦ “  Exod .
19 , 17  , σαφῶς εἰδὼς ἐρχόμενον αὐτὸν ἀοράτως πρὸς τὰς ποθούσας ψυχὰς ἐντυχεῖν αὐτῷ .
τὴν δ αἰτίαν ἐπιφέρει , δι ἣν τόπῳ ὑπήντησεν ·
„ ἔδυ “ γάρ φησιν „ ὁ ἥλιος “  Gen .
28 , 11  , οὐχ ὁ φαινόμενος οὗτος , ἀλλὰ τὸ τοῦ ἀοράτου καὶ μεγίστου θεοῦ περιφεγγέστατον καὶ περιαυγέστατον φῶς 0 .
τοῦθ  ὅταν μὲν ἐπιλάμψῃ διανοίᾳ , τὰ δεύτερα λόγων δύεται φέγγη , πολὺ δὲ μᾶλλον οἱ αἰσθητοὶ τόποι πάντες ἐπισκιάζονται ·
ὅταν δ ἑτέρωσε χωρήσῃ , πάντ εὐθὺς ἀνίσχει καὶ ἀνατέλλει .
μὴ θαυμάσῃς δέ , εἰ ὁ ἥλιος κατὰ τοὺς τῆς ἀλληγορίας κανόνας ἐξομοιοῦται τῷ πατρὶ καὶ ἡγεμόνι τῶν συμπάντων ·
θεῷ γὰρ ὅμοιον πρὸς ἀλήθειαν μὲν οὐδέν , ἃ δὲ δόξῃ νενόμισται , δύο μόνα ἐστίν , ἀόρατόν τε καὶ ὁρατόν , ψυχὴ μὲν ἀόρατον , ὁρατὸν δὲ ἥλιος 0 1 .
τὴν μὲν οὖν ψυχῆς ἐμφέρειαν δεδήλωκεν ἐν ἑτέροις εἰπών ·
„ ἐποίησεν ὁ θεὸς τὸν ἄνθρωπον , κατ εἰκόνα θεοῦ ἐποίησεν αὐτόν “  Gen .
1 , 27  , καὶ ἐν τῷ κατὰ ἀνδροφόνων τεθέντι νόμῳ πάλιν 0 ·
„ ὁ ἐκχέων αἷμα ἀνθρώπου ἀντὶ τοῦ αἵματος αὐτοῦ ἐκχυθήσεται , ὅτι ἐν εἰκόνι θεοῦ ἐποίησα τὸν ἄνθρωπον “  Gen .
9 , 6  , τὴν δὲ ἡλίου διὰ συμβόλων μεμήνυκε .
ῥᾴδιον δὲ καὶ ἄλλως ἐξ ἐπιλογισμοῦ τοῦτο κατιδεῖν , ἐπειδὴ πρῶτον μὲν ὁ θεὸς φῶς ἐστι  „ κύριος γὰρ φωτισμός μου καὶ σωτήρ μου “ ἐν ὕμνοις ᾄδεται  Psalm 0 .
26 , 1   καὶ οὐ μόνον φῶς , ἀλλὰ καὶ παντὸς ἑτέρου φωτὸς ἀρχέτυπον , μᾶλλον δὲ παντὸς ἀρχετύπου πρεσβύτερον καὶ ἀνώτερον , λόγον ἔχον παραδείγματος 0 1 .
τὸ μὲν γὰρ παράδειγμα ὁ πληρέστατος ἦν αὐτοῦ λόγος , φῶς  „ εἶπε “ γάρ φησιν „ ὁ θεός ·
γενέσθω φῶς “  Gen .
1 , 3   , αὐτὸς δὲ οὐδενὶ τῶν γεγονότων ὅμοιος 0 .
ἔπειθ  ὡς ἥλιος ἡμέραν καὶ νύκτα διακρίνει , οὕτως φησὶ Μωυσῆς τὸν θεὸν φῶς καὶ σκότος διατειχίσαι ·
„ διεχώρισε γὰρ ὁ θεὸς ἀνὰ μέσον τοῦ φωτὸς καὶ ἀνὰ μέσον τοῦ σκότους “  Gen .
ἄλλως τε ὡς ἥλιος ἀνατείλας τὰ κεκρυμμένα τῶν σωμάτων ἐπιδείκνυται , οὕτως καὶ ὁ θεὸς τὰ πάντα γεννήσας οὐ μόνον εἰς τ οὐμφανὲς ἤγαγεν , ἀλλὰ καὶ ἃ πρότερον οὐκ ἦν , ἐποίησεν , οὐ δημιουργὸς μόνον ἀλλὰ καὶ κτίστης αὐτὸς ὤν .
λέγεται δὲ πολλαχῶς κατὰ τὸν ἱερὸν λόγον ἐν ὑπονοίαις ἥλιος , ἅπαξ μὲν ὁ ἀνθρώπινος νοῦς , ὃν οἰκοδομοῦσιν ὡς πόλιν καὶ κατασκευάζουσιν οἱ γένεσιν πρὸ τοῦ ἀγενήτου θεραπεύειν ἀναγκαζόμενοι , ἐφ  ὧν εἴρηται ὅτι „ ᾠκοδόμησαν πόλεις ὀχυρὰς τῷ Φαραώ , τήν τε Πειθώ “ , τὸν λόγον ᾧ τὸ πείθειν ἀνάκειται , „ καὶ Ῥαμεσσή “ , τὴν αἴσθησιν , ὑφ ἧς ὥσπερ ὑπὸ σέων ἡ ψυχὴ διεσθίεται  ἑρμηνεύεται γὰρ σεισμὸς σητός  , „ καὶ τὴν Ὤν “ , τὸν νοῦν , ἣν Ἡλίου πόλιν ὠνόμασεν  Exod 0 .
1 , 11  , ἐπειδὴ καθάπερ ἥλιος τοῦ παντὸς ἡμῶν ὄγκου τὴν ἡγεμονίαν ἀνῆπται καὶ τὰς αὑτοῦ δυνάμεις ὥσπερ ἀκτῖνας εἰς ὅλον τείνει 0 .
τὸν δὲ ἱερέα καὶ θεραπευτὴν τοῦ νοῦ πενθερὸν ἐπιγράφεται πᾶς ὁ τὴν τοῦ σώματος πολιτείαν ἀναψάμενος , ὄνομα Ἰωσήφ .
„ ἔδωκε “ γάρ φησιν „ αὐτῷ τὴν Ἀσενὲθ θυγατέρα Πετεφρῆ ἱερέως Ἡλίου πόλεως “  Gen .
δεύτερον δὲ ἥλιον καλεῖ συμβολικῶς τὴν αἴσθησιν , ἐπειδὴ τὰ αἰσθητὰ πάντα δείκνυται διανοίᾳ .
περὶ ἧς λελάληκεν ὧδε ·
„ ἀνέτειλεν ὁ ἥλιος αὐτῷ , ἡνίκα παρῆλθε τὸ εἶδος τοῦ θεοῦ “  Gen .
τῷ γὰρ ὄντι ταῖς ἱερωτάταις ἰδέαις καὶ ὡς ἂν εἰκόσιν ἀσωμάτοις ὅταν μηκέτι δυνώμεθα συνδιατρίβειν , ἀλλ ἑτέρωσε τρεπόμενοι μεταχωρήσωμεν , ἄλλῳ φωτὶ τῷ κατὰ αἴσθησιν χρώμεθα σκότους πρὸς τὸν ὑγιῆ λόγον οὐδὲν ἁπλῶς διαφέροντι 0 ·
ὅπερ ἀνατεῖλαν ὅρασιν μὲν καὶ ἀκοήν , ἔτι δὲ γεῦσιν καὶ ὄσφρησιν καὶ ἁφὴν ὥσπερ κοιμωμένας ἀνήγειρε , φρόνησιν δὲ καὶ δικαιοσύνην ἐπιστήμην τε καὶ σοφίαν ἐγρηγορυίας εἰς ὕπνον ἔτρεψεν .
οὗ χάριν ἁγνεύειν οὐδένα πρὸ ἑσπέρας φησὶν ὁ ἱερὸς λόγος  Lev .
δύνασθαι , τῆς διανοίας ὑπὸ τῶν κατ αἴσθησιν κινήσεων ἔτι παρευημερουμένης 0 .
ἄφυκτον δὲ καὶ τοῖς ἱερεῦσι νόμον ἐν τ αὐτῷ καὶ γνώμην ἀποφαινόμενος τίθησιν , ἐπειδὰν λέγῃ ·
„ Οὐκ ἔδεται ἀπὸ τῶν ἁγίων , ἐὰν μὴ λούσηται τὸ σῶμα ὕδατι καὶ δύῃ ὁ ἥλιος καὶ γένηται καθαρός “  Lev .
δηλοῖ γὰρ σαφέστατα διὰ τούτων , ὅτι εὐαγὴς εἰσάπαν οὐδείς ἐστιν , ὡς ταῖς ἁγίαις καὶ ἱεροπρεπέσι χρῆσθαι τελεταῖς , ᾧ τὰς αἰσθητὰς τοῦ θνητοῦ βίου λαμπρότητας ἔτι τετιμῆσθαι συμβέβηκεν .
εἰ δέ τις αὐτὰς οὐκ ἀποδέχεται , κατὰ τὸ ἀκόλουθον τῷ φρονήσεως ἐπιλάμπεται φέγγει , δι οὗ δυνήσεται τὰς τῶν κενῶν δοξῶν ἐκνίπτεσθαι καὶ ἀπολούεσθαι κηλῖδας .
ἢ τὸν ἥλιον αὐτὸν οὐχ ὁρᾷς , ὅτι τ ἀναντία καὶ ἀνατέλλων καὶ δυόμενος ἐργάζεται ;
ἐπειδὰν γὰρ ἀνίσχῃ , τὰ μὲν κατὰ γῆν ἅπαντα περιλάμπεται , τὰ δὲ κατ οὐρανὸν ἀποκρύπτεται ·
δύντος δ ἔμπαλιν οἱ μὲν ἀστέρες προφαίνονται , τὰ δὲ περίγεια συσκιάζεται .
τὸν αὐτὸν τρόπον καὶ ἐν ἡμῖν , ὅταν μὲν τὸ τῶν αἰσθήσεων φέγγος ὡς ἥλιος ἀνατείλῃ , τὰς ὀλυμπίους καὶ οὐρανίους ὡς ἀληθῶς ἐπιστήμας κρύπτεσθαι συμβέβηκεν ·
ὅταν δὲ πρὸς δυσμὰς γένηται , τὰς ἀστεροειδεστάτας καὶ θειοτάτας ἀναφαίνεσθαι ἀρετῶν αὐγάς , ὅτε καὶ καθαρὸς ὁ νοῦς ὑπὸ μηδενὸς κρυπτόμενος αἰσθητοῦ γίνεται .
κατὰ δὲ τὸ τρίτον σημαινόμενον ἥλιον καλεῖ τὸν θεῖον λόγον , τὸ τοῦ κατ  οὐρανὸν περιπολοῦντος , ὡς πρότερον ἐλέχθη , παράδειγμα , ἐφ οὗ λέγεται ·
„ ὁ ἥλιος ἐξῆλθεν ἐπὶ τὴν γῆν , καὶ Λὼτ εἰσῆλθεν εἰς Σηγώρ , καὶ κύριος ἔβρεξεν ἐπὶ Σόδομα καὶ Γόμορρα θεῖον καὶ πῦρ “  Gen .
ὁ γὰρ τοῦ θεοῦ λόγος , ὅταν ἐπὶ τὸ γεῶδες ἡμῶν σύστημα ἀφίκηται , τοῖς μὲν ἀρετῆς συγγενέσι καὶ πρὸς αὐτὴν ἀποκλίνουσιν ἀρήγει καὶ βοηθεῖ , ὡς καταφυγὴν καὶ σωτηρίαν αὐτοῖς πορίζειν παντελῆ , τοῖς δὲ ἀντιπάλοις ὄλεθρον καὶ φθορὰν ἀνίατον ἐπιπέμπει .
λέγεται δὲ κατὰ τέταρτον σημαινόμενον ἥλιος μὲν αὐτὸς ὁ τῶν ὅλων ἡγεμών , ὡς εἶπον ἤδη , δι  οὗ τὰ ἀνίατα τῶν ἁμαρτημάτων ἀνακαλύπτεται συσκιάζεσθαι δοκοῦντα ·
πάντα γὰρ ὡς δυνατά , οὕτως καὶ γνώριμα θεῷ 0 1 .
παρὸ καὶ τοὺς καταλυθέντας τῶν τόνων τῶν ψυχικῶν , ἀκολάστως καὶ λαγνίστερον ὁμιλοῦντας ταῖς νοῦ θυγατράσιν , αἰσθήσεσιν , ὡς χαμαιτύπαις καὶ πόρναις , ἐνδειχθησομένους πρὸς ἥλιον ἄγει 0 .
„ καὶ κατέλυσεν ὁ λαὸς ἐν Σαττὶν “  ἄκανθαι δ ἑρμηνεύεται , παθῶν κεντούντων καὶ τιτρωσκόντων ψυχὴν σύμβολον  , „ καὶ ἐβεβηλώθη “ φησίν „ ἐκπορνεῦσαι εἰς τὰς θυγατέρας Μωάβ “  αἱ δέ εἰσιν αἱ αἰσθήσεις , κεκλημέναι νοῦ θυγατέρες ·
μωὰβ γὰρ ἐκ πατρὸς ἑρμηνεύεται  , καὶ προστίθησι ·